Απόφαση αριθ. 2009/2000/ΕΚΑΧ της Επιτροπής

της 22ας Σεπτεμβρίου 2000

για τη διόρθωση της απόφασης αριθ. 283/2000/ΕΚΑΧ για την επιβολή οριστικού δασμού αντιντάμπινγκ στις εισαγωγές ορισμένων πλατέων προϊόντων έλασης, από σίδηρο ή από όχι σε κράμα χάλυβες, με πλάτος 600 mm ή περισσότερο, μη επιστρωμένων με άλλο μέταλλο ούτε επενδυμένων, περιελιγμένων, που έχουν υποβληθεί απλώς σε θερμή έλαση, καταγωγής Βουλγαρίας, Ινδίας, Ιράν, Νότιας Αφρικής, Ταϊβάν και Ομοσπονδιακής Δημοκρατίας της Γιουγκοσλαβίας, για την αποδοχή των αναλήψεων υποχρεώσεων που πρότειναν ορισμένοι παραγωγοί-εξαγωγείς και για την περάτωση της διαδικασίας όσον αφορά τις εισαγωγές καταγωγής Ιράν

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,

την απόφαση αριθ. 2277/96/ΕΚΑΧ της Επιτροπής, της 28ης Νοεμβρίου 1996, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας Άνθρακα και Χάλυβα(1), όπως τροποποιήθηκε από την απόφαση αριθ. 1000/1999/ΕΚΑΧ(2), και ιδίως τα άρθρα 8 και 9.

Μετά από διαβουλεύσεις με τη συμβουλευτική επιτροπή,

Εκτιμώντας τα ακόλουθα:

(1) Η απόφαση αριθ. 283/2000/ΕΚΑΧ της Επιτροπής(3) περιείχε ορισμένες ανακρίβειες οφειλόμενες σε αβλεψίες.

(2) Προκειμένου να εξαλειφθούν αυτές οι ανακρίβειες, είναι απαραίτητο να διορθωθεί η απόφαση. Όπου οι διορθώσεις οδηγούν σε χαμηλότερο συντελεστή δασμού, πρέπει να εφαρμοστούν αναδρομικά,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση αριθ. 283/2000/ΕΚ διορθώνεται ως ακολούθως:

1. Στην αιτιολογική σκέψη 34, στη σειρά που αντιστοιχεί στην επιχείρηση China Steel Corp., ο αριθμός "8,8 %" αντικαθίσταται από τον αριθμό "7,1 %".

2. Στην αιτιολογική σκέψη 255, στον πίνακα:

α) η σειρά που αντιστοιχεί στην Ινδία αντικαθίσταται από το ακόλουθο κείμενο:

">ΘΕΣΗ ΠΙΝΑΚΑ>"

β) η σειρά που αντιστοιχεί στην CSC αντικαθίσταται από το ακόλουθο κείμενο:

">ΘΕΣΗ ΠΙΝΑΚΑ>"

3. Στον πίνακα του άρθρου 1 παράγραφος 2 και στον πίνακα του άρθρου 2 παράγραφος 1, οι όροι:"Steel Authority of India Limited, Ispat Bhawan, Integrated Office Complex, Lodhi Road, New Delhi - 110 0031",

αντικαθίστανται από τους όρους:"The Steel Authority of India Limited, Central Marketing Organisation, Transport & Shipping Department, Ispat Bhawan 40, Jawaharlal Nehru Road, Calcutta - 700 071".

4. Στον πίνακα του άρθρου 1 παράγραφος 2, η τρίτη στήλη του πίνακα διορθώνεται ως εξής:

α) στο τετραγωνίδιο που αφορά την Ινδία, ο συντελεστής του δασμού αντιντάμπινγκ (%) "9" στη σειρά "όλες οι άλλες εταιρείες" αντικαθίσταται από τον συντελεστή "10,7"·

β) στο τετραγωνίδιο που αφορά την Ταϊβάν, ο συντελεστής του δασμού αντιντάμπινγκ (%) "3,9" στη σειρά για την εταιρεία "China Steel Corp., 1 Chung Kang Road, Hsiao Kang, Kaohsiung 81233" αντικαθίσταται από τον συντελεστή "2,7".

Άρθρο 2

Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Το άρθρο 1 σημείο 1, σημείο 2 στοιχείο β), σημείο 3 και σημείο 4 στοιχείο β) εφαρμόζονται από τις 6 Φεβρουαρίου 2000.

Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε κράτος μέλος.

Βρυξέλλες, 22 Σεπτεμβρίου 2000.

Για την Επιτροπή

Pascal Lamy

Μέλος της Επιτροπής

(1) ΕΕ L 308 της 29.11.1996, σ. 11.

(2) ΕΕ L 122 της 12.5.1999, σ. 35.

(3) ΕΕ L 31 της 5.2.2000, σ. 15.